

- สำเนาคู่ฉบับ -

ที่ มท ๐๘๐8.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กรกฎาคม ๒๕๖7

เรื่อง แจ้งระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ขัดข้อง ไม่สามารถเข้าใช้งานได้

เรียน ผู้ว่าราชการจังหวัด ทุกจังหวัด

ด้วยเครื่องแม่ข่าย (Server) ของระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ขัดข้อง ไม่สามารถเข้าใช้งานได้ ตั้งแต่วันอาทิตย์ที่ 7 กรกฎาคม 2567 และอาจเกิดความเสียหายต่อข้อมูลบางส่วนในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ซึ่งกรมส่งเสริมการปกครองท้องถิ่น อยู่ระหว่างการตรวจสอบหาสาเหตุและดำเนินการแก้ไขเพื่อให้ระบบบัญชีคอมพิวเตอร์ขององค์กรปกครอง ส่วนท้องถิ่น (e-LAAS) สามารถใช้งานได้ตามปกติ โดยคาดว่าจะใช้ระยะเวลาดำเนินการแก้ไขอย่างน้อย 2 สัปดาห์

กรมส่งเสริมการปกครองท้องถิ่นขอเรียนว่า ในระหว่างระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ไม่สามารถเข้าใช้งานได้ ให้องค์กรปกครองส่วนท้องถิ่นปฏิบัติงานเกี่ยวกับการงบประมาณ การรับเงิน การจ่ายเงิน และการบันทึกบัญชี ด้วยระบบมือไปพลางก่อนจนกว่าระบบจะใช้งานได้ตามปกติ โดยถือปฏิบัติตามแนวทางการปฏิบัติงานในกรณีที่ระบบบัญชีคอมพิวเตอร์ขององค์กรปกครอง ส่วนท้องถิ่น (e-LAAS) ขัดข้อง ไม่สามารถเข้าใช้งานได้ ตามหนังสือกรมส่งเสริมการปกครองท้องถิ่น ที่ มท 0808.4/ว 3369 ลงวันที่ 23 สิงหาคม 2562 ทั้งนี้ เมื่อระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) สามารถใช้งานได้ตามปกติ กรมส่งเสริมการปกครองท้องถิ่นจะแจ้งให้ทราบอีกครั้ง

จึงเรียนมาเพื่อโปรดทราบ และแจ้งองค์กรปกครองส่วนท้องถิ่นถือปฏิบัติต่อไป

ขอแสดงความนับถือ

ร.อสถ. ……………………………

ผอ.สน.คท. ……………………...

ผอ.กง.พช. ...........................

หน.ศบค. .............................

จนท. ....................................

วฤษสพร พิมพะสิงห์

086-3491390